Dvergkasuar

Dvergkasuar (Casuarius bennetti) er en monotypisk flygeudyktig fugl i kasuarfamilien (Casuariidae), og én av tre kasuarer i kasuarslekten (Casuarius). Arten er endemisk til Ny-Guinea, inkludert Yapen og New Britain.

Biologi 
Dvergkasuaren er en stor fugl, men likevel den minste av kasuarene. Den er mellom 99 og 150 cm lang og veier mellom 17,6–26 kg. Den er en flyveudyktig fugl med hard og stiv svart fjærdrakt. På hodet har den en trekantformet hjelm. Halsen er blåfarget. Den har mindre nebb enn andre kasuarer, det er mellom 11 og 13 cm langt. Den har store kraftige føtter.

Dvergkasuaren lever i skogkledde fjellområder på Ny-Guinea, New Britain og Yapen, på høyder opptil . På områder uten andre kasuarer lever den gjerne også i lavlandet.

Føden består av frukt som har falt ned på bakken, små dyr og insekter. De lever kun parvis i hekkesesongen.

På IUCNs rødliste 2004 ble dvergkasuaren klassifisert under «nær truet» grunnet tap av dens habitat, jakt og at den blir holdt i fangenskap. På IUCNs rødliste 2015 ble den klassifisert under «livskraftig».

Inndeling 
Inndelingen følger Birds of the World og er i henhold til Winkler, Billerman & Lovette (2020).

 Palaeognathae, primitive nåtidsfugler
 Struthioniformes, strutsefugler
 Notopalaeognathae
 Rheiformes, nandufugler
 Novaeratitae, kasuarfugler, elefantfugler og kivifugler
 Casuariiformes, kasuarfugler
 Casuariidae, kasuarfamilien
 Casuariinae, kasuarer
 Casuarius, kasuarslekten
 C. casuarius, toflikkasuar
 C. bennetti, dvergkasuar
 C. unappendiculatus, enflikkasuar
 Dromaiinae, emuer
 Dromaius, emuslekten
 D. novaehollandiae, emu
 †Aepyornithiformes, elefantfugler
 Apterygiformes, kivifugler
 Tinamiformes, tinamufugler (pampashøns)
 †Dinornithiformes, moafugler

Referanser

Eksterne lenker

Notopalaeognathae
Dyr formelt beskrevet av John Gould
Fugler formelt beskrevet i 1857